Държавен вестник, бр. 27, 2005 г., стр. 5

Б Р О Й  27
Д Ъ Р Ж А В Е Н   В Е С Т Н И К
С Т Р .  5
ЗАКОН
за  военноинвалидите и военнопострадалите
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда обществените от-
ношения, свързани със статута на военноинва-
лидите, военнопострадалите и на техните наци-
онално представителни организации.
Чл. 2. (1) Държавата полага особени грижи
за военноинвалидите и военнопострадалите,
като им осигурява съответни условия за интег-
риране в обществения живот.
(2) Държавата субсидира дейностите на на-
ционално представителните организации на во-
енноинвалидите и на военнопострадалите със
средства от държавния бюджет.
Чл. 3. (1) Военноинвалиди са българските
граждани с трайно намалена работоспособност
в резултат на заболяване или злополука при или
по повод на изпълнение на кадрова или набор-
на служба в мирно или във военно време, в мо-
билизационния и постоянния резерв, и освиде-
телствани по законоустановения ред.
(2) Правата на лицата по ал. 1 се определят
в зависимост от степента на загубата на тяхна-
та работоспособност.
Чл. 4. Военнопострадали са:
1. преживелият съпруг (съпруга), децата и
родителите на българските граждани, загина-
ли при или по повод на изпълнение на кадрова
или  наборна  служба в мирно или във военно
време, в мобилизационния  или постоянния
резерв;
2. преживелият съпруг (съпруга) и децата на
починалите военноинвалиди, а ако няма таки-
ва—родителите;
3. съпругът (съпругата) и децата на военно-
инвалидите, а ако няма такива—родителите;
4. преживелият съпруг (съпруга),  децата и
родителите на българските граждани, загина-
ли при или по повод отбраната на страната.
Чл. 5. (1) Военноинвалидите и военнопост-
радалите могат свободно да се сдружават в ор-
ганизации, които да ги представляват и да за-
щитават техните интереси.
(2) Организациите на военноинвалидите и
на военнопострадалите могат по тяхно искане
да бъдат признати за национално представи-
телни. Редът, условията и критериите за приз-
наването на организациите на военноинвали-
дите и на военнопострадалите за национално
представителни се определят с акт на Минис-
терския съвет по предложение на министъра на
отбраната и министъра на труда и социалната
политика.
Чл. 6. Национално представителните орга-
низации на военноинвалидите и на военнопо-
страдалите участват чрез свои представители
във всички национални воински тържества.
Чл. 7. Национално представителните орга-
низации на военноинвалидите и на военнопо-
страдалите определят свой представител, кой-
то като служител на Министерството на отбра-
ната координира връзките на министерството с
тези организации.
Г л а в а  в т о р а
КОНСУЛТАТИВЕН СЪВЕТ ПО ВЪПРОСИ-
ТЕ НА ВОЕННОИНВАЛИДИТЕ И ВОЕННО-
ПОСТРАДАЛИТЕ
Чл. 8. Към Министерския съвет се създава
Консултативен съвет по въпросите на военно-
инвалидите и военнопострадалите.
Чл. 9. (1) Консултативният съвет се състои
от председател, заместник-председател и чле-
нове—по един представител от Министерство-
то на отбраната, Министерството на труда и
социалната политика, Министерството на фи-
нансите, Министерството на здравеопазването,
Министерството на транспорта и съобщения-
та, Националния осигурителен институт, На-
ционалната здравноосигурителна каса, Нацио-
налното сдружение на общините в България и
по трима представители на национално пред-
ставителните организации на военноинвалиди-
те и на военнопострадалите.
(2) Председател на Консултативния съвет е
министърът на отбраната, а заместник-предсе-
дател—един от представителите на национал-
но представителните организации на военно-
инвалидите и на военнопострадалите.
(3) За организирането, разпределението и
провеждането на своята работа Консултатив-
ният съвет приема вътрешни правила.
(4) Дейността на Консултативния съвет се
подпомага от администрацията на Министер-
ството на отбраната.
Чл. 10. Консултативният съвет:
1. оказва помощ и съдействие при провеж-
дане на държавната политика по въпросите,
свързани с военноинвалидите и военнопостра-
далите;
2. обсъжда и приема становища по проекти
на нормативни актове, установяващи и гаран-
тиращи правата на  военноинвалидите и воен-
нопострадалите;
3. съдейства за координацията между дър-
жавните органи, органите на местното самоуп-
равление и неправителствените организации и
национално представителните организации на
военноинвалидите и на военнопострадалите за
осигуряване на необходимата обществена под-
крепа на дейността им;
4. установява и поддържа връзки с междуна-
родни правителствени и неправителствени ор-
ганизации на военноинвалиди и на военнопо-
страдали, координира действията на организа-
циите и осъществява международни програми;
5. ежегодно изготвя доклад за работата си и
отчита дейността си пред Министерския съвет.